ผบช.ภ.9 เผยจับ 4 คนร้ายที่ยิง 2 พี่น้องที่พัทลุง ปมขัดแย้งธุรกิจผิดกฎหมาย
ผบช.ภ.9 แถลงข่าวการจับกุม 4 ผู้ต้องหาฆ่า 2 พี่น้องในพื้นที่ อ.ปากพะยูน จ.พัทลุง ปมเหตุมาจากการขัดแย้งในเรื่องธุรกิจผิดกฎหมายเบื้องต้นทั้ง 4 คนได้รับสารภาพตลอดข้อกล่าวหากรณีกลุ่มคนร้ายที่มีรถกระบะเป็นพาหนะ ใช้อาวุธปืนขนาด .357 จ่อยิงนายเศรษฐวิทย์ ศักดิ์ยิ่งยง อายุ 23 ปี ผู้เป็นน้องชายจนเสียชีวิตคาที่ และใช้อาวุธปืนยิงใส่ นายศุภกฤต ศักดิ์ยิ่งยง อายุ 24 ปี ผู้เป็นพี่ชายได้รับบาดเจ็บสาหัส และเสียชีวิตในเวลาต่อมา ที่โรงพยาบาลพัทลุง รวม 2 ศพ โดยเหตุเกิดเมื่อเวลาประมาณ 22.00 น. วันที่ 10 มีนาคม 2563 ที่ผ่านมา ณ บริเวณบ้านเลขที่ 46 หมู่ที่ 1 ต.ปากพะยูน อ.ปากพะยูน จ.พัทลุง ริมถนนสายปากพะยูน–ควนเนียง ตามข่าวที่เสนอมาแล้วนั้นผู้สื่อข่าวรายงานว่า เมื่อตอนสายวันที่ 13 มี.ค.63 พ.ต.อ.ชาติชาย ชนะสิทธิ์ ผกก.สภ.ปากพะยูน พ.ต.อ.ยศวรรธน์ กระจ่างวงศ์ ผกก.สส.ภ.จว.พัทลุง พร้ออพวก นำหมายจับของศาลจังหวัดพัทลุงเข้าจับกุมตัวกลุ่มผู้ต้องหาในคดีดังกล่าว 3 คน ประกอบด้วย นายอัคชัย ชูจินดา อายุ 25 ปี ชาวบ้านหมู่ที่ 6 ต.ปากพะยูน อ.ปากพะยูน จ.พัทลุง นายพีรพัฒน์ แก้วอ่อนแสง อายุ 21 ปี ชาวบ้านหมู่ที่ 6 ต.ปากพะยูน อ.ปากพะยูน จ.พัทลุง และนายแดง (นามสมมติ) อายุ 17 ปี ชาวบ้านหมู่ที่ 6 ต.ปากพะยูน อ.ปากพะยูน จ.พัทลุง พร้อมด้วยของกลางรถกระบะโตโยต้า สีขาวตอนครึ่ง ทะเบียน บท 4229 พัทลุง อาวุธปืนพกสั้นขนาด .357จำนวน 1 กระบอก และเสื้อผ้าที่กลุ่มผู้ต้องหาทั้ง 3 คนสวมใส่ในวันก่อเหตุ จำนวน 3 ชุดต่อมาทาง ตร.ขยายผลการจับกุมไปจับกุมผู้ต้องหาในคดีดังกล่าวอีก 1 ราย คือ นายคะนึงนิจ แก้วเกต อายุ 22 ปี ชาวบ้าน หมู่ที่ 6 ต.ปากพะยูน อ.ปากพะยูน จ.พัทลุงเบื้องต้นทั้ง 4 คนได้รับสารภาพตลอดข้อกล่าวหา จึงได้นำตัวไปส่งให้ ร.ต.อ.วัลลภ ยั่งยืน รอง สว.(สอบสวน) สภ.ปากพะยูน ดำเนินคดีในข้อหาร่วมกันฆ่าผู้อื่นโดยไตร่ตรองไว้ก่อน มีอาวุธปืน เครื่องกระสุนปืนไว้ในความครอบครอง และพกพาอาวุธปืนไปในทาง หมู่บ้าน ทางสาธารณะ โดยไม่ได้รับนุญาตโดยไม่มีเหตุจำเป็นเร่งด่วนตามสมควรแก่พฤติการณ์ต่อมา เมื่อเวลา 14.30 น. ที่ห้องประชุมตำรวจภูธรจังหวัดพัทลุง พล.ต.ท.รณศิลป์ ภู่สาระ ผบช.ภ.9 พล.ต.ต.ดำรัส วิริยะกุล รอง ผบช.ภ.9 และ พล.ต.ต.กฤษฎา แก้วจันดี ผบก.ภ.จว.พัทลุง พร้อมพวก ได้แถลงข่าวการจับกุม 4 ผู้ต้องหาในคดีดังกล่าวด้าน พล.ต.ท.รณศิลป์ ภู่สาระ ผบช.ภ.9 กล่าวว่า สาเหตุการก่อคดีดังกล่าวมาจากการค้าสิ่งผิดกฎหมาย สืบเนื่องจากนายแดง (นามสมมติ) อายุ 17 ปี มารับยาเสพติดจาก 2 พี่น้องผู้เสียชีวิตไปจำหน่ายและค้างจ่ายเป็นเงิน 1200 บาท ต่อมาทั้ง 2 พี่น้องได้เรียกนายแดง (นามสมมติ) มาทำร้ายร่างกาย ทำให้นายแดง โกรธแค้น จึงนำเรื่องดังกล่าวไปปรึกษากับกลุ่มคนร้ายต่อมาในคืนเกิดเหตุ นายอัคชัย ชูจินดา อายุ 25 ปี ได้ขับรถกระบะคันดังกล่าวมายังบ้านเกิดเหตุ และเรียกให้ผู้ตายทั้ง 2 คนมาพบกันที่หน้าบ้านจนเกิดโต้เถียงกัน ทางนายแดง (นายสมมติ) ได้เห็นผู้ตายคนหนึ่งพกพาอาวุธปืนมาด้วย ตนจึงใช้อาวุธปืนยิงใส่ทั้ง 2 คนพี่น้องจนเสียชีวิตดังกล่าว จากนั้นได้หลบหนีไปจนถูก ตร.สภ.ปากพะยูน นำตัวมาสอบปากคำ และปล่อยตัวไป และถูกจับกุมตัวในวันนี้ดังกล่าว.
ผบช.ภ.9 แถลงข่าวการจับกุม 4 ผู้ต้องหาฆ่า 2 พี่น้องในพื้นที่ อ.ปากพะยูน จ.พัทลุง ปมเหตุมาจากการขัดแย้งในเรื่องธุรกิจผิดกฎหมาย เบื้องต้นทั้ง 4 คนได้รับสารภาพตลอดข้อกล่าวหา
จับคนร้าย,ผบช.ภ.9,ยิงพี่น้อง,พี่น้องชาวพัทลุง,สภ.ปากพะยูน,ขัดแย้งธุรกิจยาเสพติด,ยิงกันตาย,ข่าวทั่วไป